
Surat Al-Fatihah 
(Ang Panimula) 


1. Sa Ngalan ni Allah 11 ' , ang Pinakamahabagin, 
ang Pinakamaawain. 

2. Ang lahat ng kaluwalhatian at pagpupuri ay 
kay Allah, ang Rabb (Panginoon, Tagapanustos 
at Tagapagtangkilik) ng lahat ng mga nilalang. 

3. Ang Pinakamahabagin, ang Pinakamaawain. 

4. Ang tanging may Hawak (o Pagpapasya) sa 
Araw ng Paghatol. 


(jj| 


I1] Allah, ang personal o pansariling pangalan ng Dakilang Diyos. Si Allah ay hindi 
lamang Diyos ng mga Muslim bagkus Siya ang Tangi at Nag-iisang Diyos ng lahat ng 
mga nilalang sa buong santinakpan. Siya ay tinatawag na Eloha sa Hebreo, ang wika ni 
Propeta Moises (sumakanya nawa ang kapayapaan) at Elli sa Aramaik, ang wika ni 
Propeta Hesus (sumakanya nawa ang kapayapaan). Ang salitang Allah ay wikang 
Arabik. Sapagkat ang Hebreo, Aramaik at Arabik ay magkakapatid na wika, ito ay 
nangangahulugan lamang na ang Eloha, Elli at Allah ay isa at magkakatulad. Bagama’t 
ang salitang Allah ay isinasalin (sa wikang Filipino) na Diyos o (sa wikang Inglis) na 
God, ito ay hindi angkop na kahulugan at hindi naaakma sa Kanyang Kaluwalhatian. 
Ang salitang Allah sa wikang Arabik ay walang ganap o tuwirang kahulugan kung 
isasalin sa ibang wika. Ang salitang Allah ay nangangahulugan ng Tanging Isa, na Siya 
ay walang kahati o katambal sa Kanyang pagka-Diyos. Siya ay hindi maaaring iugnay sa 
mga iba pa na pinangalanang diyos, halimbawa, ang iba ay nagsasabi na si Hesus, ang 
anak ni Maria ay diyos, si Buddha ay diyos, si Krishna ay diyos, atbp.. Ang salitang 
Allah ay hindi maaaring paramihin upang magkaroon pa ng kasama si Allah, 
samakatuwid, si Allah ay hindi maaaring iugnay sa iba pa o maging pangmaramihan. 
Siya ay nananatili at namamalaging Isa at Tanging Isa. Pangalawa, ang lahat ng mga 
katangian at pangalan na ibinigay Niya sa Kanyang Sarili ay Kanya lamang at walang 
sinuman o anupaman na tinataguriang diyos ang maaaring mag-angkin ng mga 
katangiang ito tulad halimbawa ng Pinakamakapangyarihan, Pinakamaalam, 
Pinakamakatarungan, Pinakamahabagin, Pinakamapagpatawad, Pinakadakila, atbp- 
Wala ng iba pa sa kalangitan at kalupaan ang maaaring mag-angkin ng gayong 
katangian. Ito ay para lamang kay Allah at wala ng iba. Dahil dito, bagama’t ang 
salitang Allah ay maaaring isinasalin sa ibang wika tulad ng diyos, dios, god, deus, atbp., 
ang mga Muslim ay nagpapanatili nang pagtawag sa Kanyang personal at orihinal na 
Pangalan na Allah upang panatilihin ang tunay nitong kahulugan at upang ipatungko 
lamang sa isang Dakilang Manlilikha ng lahat ng bagay. 

Surah 2 

Surat Al-Baqarah 
(Ang Baka) 


Sa Ngalan ni Allah, ang Pinakamahabagin, 
ang Pinakamaawain 

1. Alif, Lam, Mim (A, La, Ma; ito ay mga titik 
sa wikang Arabik na tanging si Allah lamang 
ang nakakaalam sa tunay nitong kahulugan). 

2. Ito ang Aklat (Qur’an) na walang pag- 
aalinlangan (na nagmula kay Allah), ang tunay 
na patnubay sa mga may pangangamba kay 
Allah, 

3. Na nananalig sa Al-Ghaib (mga nakalingid 
tulad ng Paraiso, Impiyerno, kaluluwa, atbp.) at 
matimtiman sa pagsasagawa ng Salah (takdang 
pagdarasal) at gumugugol sa mga bagay na 
Aming ipinagkaloob sa kanila, 

4. At nananampalataya sa Kapahayagan na 
ipinadala sa iyo (O Muhammad) at sa 
ipinahayag nang una pa sa iyo ( Torah [mga 
Batas] at Ebanghelyo) at sila (sa kanilang puso) 
ay may pananalig sa Kabilang Buhay. 

5. Sila ay nasa (tunay na patnubay) mula sa 
kanilang Panginoon at sila ang 
magsisipagtagumpay. 

6. Katotohanan, ang mga nagtatakwil sa 
pananampalataya, ito ay walang piagkakaiba sa 
kanila kahima’t sila ay iyong paalalahanan o 
hindi paalalahanan; sila ay hindi sasampalataya. 

7. Si Allah ang naglapat ng sagka sa kanilang 
puso at sa kanilang pandinig, at sa kanilang 
paningin ay may lambong. Kasakit-sakit ang 
kaparusahan na kanilang tatamuhin. 

8. At (sa karamihan) ay may mga tao na 
nagsasabi: “Kami ay sumasampalataya kay 

5. Ikaw (po) lamang ang aming sinasamba, at 
Ikaw (po) lamang ang aming hinihingan ng 
tulong. 

6. Inyong patnubayan kami sa Matuwid na 
Landas, 

7. Sa landas ng mga ginawaran Ninyo ng 
Inyong [2] mga biyaya at hindi sa landas na 
umaani ng Inyong pagkapoot, gayundin naman 
ay hindi sa landas ng mga napaligaw sa 
patnubay. 




[2] Ang Arabik na salita ay An’amta na ang tuwirang kahulugan ay “Iyo”. Minabuti 
kong gumamit ng “Inyo” bilang paggalang kay Allah, ang Dakilang Tagapaglikha at 
Panginoon ng lahat ng mga nilalang. Sa lahat ng mga wikang Silanganin (o Oriental) 
katulad ng Filipino (Tagalog) at Arabik, ay mayroong dalawang uri ng pangmaramihan; 
una ay ang pangmaramihan ng bilang (plural of number) at pangalawa ay 
pangmaramihan ng paggalang (plural of respect). Ang pangmaramihan ng paggalang ay 
karaniwan na nating ginagamit bilang tanda ng kagandahang-asal at paggalang. 
Halimbawa, kung may isang matandang lalaki na kumatok sa ating pinto na hindi natin 
kakilala, tayo ay magsasabi ng: “Sino sila?” o kaya ay “Tuloy kayo”. O kung tayo ay 
nangungusap sa ating magulang katulad ng ating ina, halimbawa’y tulad ng: “Nanay, 
nakita ba ninyo ang aking sapatos?” o kaya ay “Sa myo na ang damit na ito.” Ang sila, 
kayo, ninyo at inyo ay hindi nangangahulugan nang marami bagkus ay isa lamang, at 
samakatuwid ay pangmaramihan ng paggalang. Bagama’t katotohanan na ang Qur’an sa 
wikang Arabik ay gumamit din ng pangmaramihan ng paggalang, ginamit ko ang 
alituntuning ito sa ibang talata ng Qur’an kung ito ay naaangkop kay Allah ayon sa 
sarili kong pagpapasya. 



Surah 2. Al-Baqarah Bahagi Big. 


17. Ang kanilang kahalintulad ay katulad ng 
isang tao na nagpaparikit ng apoy. Nang ito ay 
magbigay ng liwanag sa kanyang paligid, si 
Allah ang kumuha ng kanilang liwanag at 
iniwan sila sa kadiliman. Kaya’t sila ay hindi 
makakita. 

18. Sila ay mga bingi, pipi at bulag; kaya’t sila (0 r**' 

ay hindi makababalik (sa tamang landas). 

19.0 ang kanilang kahalintulad ay dagim $ 

(mabigat na ulap) sa langit (alapaap); naririto ^ 

ang kadiliman, ang kulog at kidlat. Idinidiin nila 

ang kanilang mga daliri sa kanilang mga tainga %4^\jc>jZ\ 

upang hindi nila marinig (ang nakabibinging) 

kulog at kidlat dahilan sa kanilang 0vpZSi 

pangangamba sa kamatayan. Datapuwa’t si 
Allah ang nakasasakop sa mga hindi 


sumasampalataya. 


20. Ang kidlat ay halos umagaw na ng kanilang 
paningin; sa anumang sandali na ito ay 
sumisilaw sa kanila; sila ay nagsisilakad dito; at 
kapag ang kadiliman ay lumukob sa kanila, sila 
ay napatigil na hindi kumikilos. At kung ninais 
lamang ni Allah, magagawa Niyang kunin ang 
kanilang pandinig at paningin; katotohanang si 
Allah ay may kapangyarihan sa lahat ng bagay. 

21. O sangkatauhan! Sambahin ninyo ang 
inyong Panginoon (Allah) na lumikha sa inyo at 
sa mga nangauna sa inyo upang kayo ay maging 
matuwid (maging masunurin sa Kanya), 

22. Na (Siyang) lumikha para sa inyo ng 
kalupaan bilang inyong himlayan at ng 
kalangitan (mga alapaap) bilang inyong silungan 
at nagpamalisbis ng ulan mula sa langit 
(alapaap) at nagpasibol dito (sa kalupaan) ng 
mga bungangkahoy bilang inyong ikabubuhay. 
Kaya’t huwag kayong magtambal ng anupaman 
kay Allah sapagkat batid ninyo (ang 
katotohanan). 

23. At kung kayo (na mga paganong Arabo, 
mga Hudyo at Kristiyano) ay nag-aalinlangan 
tungkol sa Aming ipinahayag (ang Qur’an) sa 
Aming alipin (na si Muhammad), kung gayon, 

Allah at sa Hiding Araw;” datapuwa’t sila ay 
hindi tunay na nananalig. 

9. Kanilang (napag-aakala) na malilinlang nila 
si Allah at ang mga sumasampalataya; 
datapuwa’t dinadaya lamang nila ang kanilang 
sarili at ito ay hindi nila napag-aakala! 

10. Ang kanilang puso ay may karamdaman (ng 
alinlangan at pagkukunwari) at si Allah ang 
nagdagdag sa kanilang karamdaman. At kasakit- 
sakit ang kaparusahan na sasakanila sapagkat 
sila ay nagsisinungaling. 

11. At kung sa kanila ay ipinagbabadya: 
“Huwag kayong magsigawa ng mga kabuhungan 
sa kalupaan”, sila ay nagsasabi: “Kami lamang 
ay nagsisigawa ng kabutihan.” 

12. At katotohanang sila ang nagsisigawa ng 
kabuhungan, datapuwa’t ito ay hindi nila napag- 
aakala. 

13. At kung sa kanila (na mapagkunwari) ay 
ipinagbabadya: “Magsisampalataya kayo ng 
katulad ng mga sumasampalataya.” Sila ay 
nagsasabi: “Kami ba ay magsisipaniwala ng 
katulad ng paniniwala ng mga hangal?” 
Katotohanang sila ang mga hangal, datapuwa’t 
ito ay hindi nila nababatid. 

14. At kung kanilang nakakadaupang-palad ang 
mga sumasampalataya, sila ay nagsasabi: “Kami 
ay sumasampalataya”, datapuwa’t kung sila ay 
nag-iisa na lamang na kasama ang kanilang mga 
pinuno (na hindi sumasampalataya, pagano, 
mapagpaimbabaw, atbp.) sila ay nagsasabi: 
“Katotohanang kami ay nasa inyo (datapuwa’t) 
kami ay nanunuya lamang.” 

15. Si Allah ang manunuya sa kanila at 
magbibigay ng dagdag sa kanilang mga 
kamalian upang sila ay magsilibot na katulad ng 
isang bulag. 

16. Sila yaong ipinagpalit nila ang pagkaligaw 
(kamalian) sa patnubay, kaya’t ang kanilang 
kalakal ay walang kapakinabangan; at sila ay 
nawalan ng patnubay. 

